Inċident li seħħ kmieni llum waranofsinhar f’San Ġiljan seta’ jinbidel fi traġedja. Dan għaliex xufier tal-karozza tal-linja, tilef il-kontroll  tax-xarabank fiż-żona tal-Balluta u spiċċa ħabat f’karozza oħra, b’konsegwenza li l-karozza spiċċat ftit ċentimetri bogħod mill-imwejjed ta’ ristorant li ssoltu jkunu ppakjati bin-nies. Fortunatament fl-inċident ma’ weġġa’ ħadd u fuq il-post waslu l-Pulizija li kkontrollaw it-traffiku.